

ที่ มท ๐๘๑0.6/วว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕64

เรื่อง ขอความร่วมมือประชาสัมพันธ์การย้ายภูมิลำเนาของผู้สูงอายุที่รับเงินเบี้ยยังชีพผู้สูงอายุ

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0810.6/ว 5752 ลงวันที่ 25 กันยายน 2563

ตามที่กระทรวงมหาดไทยโดยกรมส่งเสริมการปกครองท้องถิ่น ได้ซักซ้อมแนวทาง การรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่นประจำปีงบประมาณ พ.ศ. 2565 เพื่อให้องค์กรปกครองส่วนท้องถิ่นทราบและใช้เป็นแนวทางในการดำเนินการ นั้น

กรมส่งเสริมการปกครองท้องถิ่นพิจารณาแล้วเพื่อให้ผู้สูงอายุได้รับสิทธิต่อเนื่องในกรณี การย้ายภูมิลำเนา ขอให้จังหวัดแจ้งเน้นย้ำองค์กรปกครองส่วนท้องถิ่นประชาสัมพันธ์ให้ผู้สูงอายุในพื้นที่ทราบ หากมีการย้ายภูมิลำเนาไปยังพื้นที่องค์กรปกครองส่วนท้องถิ่นอื่นต้องไปลงทะเบียน และยื่นคำขอรับเงินเบี้ยยังชีพผู้สูงอายุที่องค์กรปกครองส่วนท้องถิ่นแห่งใหม่ภายในเดือนพฤศจิกายนของปีนั้น ๆ จึงจะมีสิทธิรับเงินเบี้ยยังชีพ ผู้สูงอายุต่อเนื่อง ทั้งนี้ ให้องค์กรปกครองส่วนท้องถิ่นประชาสัมพันธ์ผ่านสื่อทุกช่องทางให้ผู้สูงอายุ ในพื้นที่ทราบต่อไป

จึงเรียนมาเพื่อโปรดพิจารณาดำเนินการ

ขอแสดงความนับถือ

รอง อสถ........................

ผอ.กพส.........................

ผอ.สพศ..........................

หน.ฝ..............................

จนท................................